Banii sunt din fondul de rezervă al Guvernului şi vor fi distribuiţi primăriilor. Ei au fost transferaţi către Ministerul Dezvoltării Regionale şi Administraţiei Publice şi vor fi daţi prin ordin de ministru.

Pentru a primi aceşti bani, primăriile trebuie să facă o solicitare în care să explice de ce se impune o urgenţă în seyonul rece.

În urmă cu două săptămâni, primul ministru a dat tot din fondul de rezervă al Executivului 3,5 milioane de lei primăriei din Brad, iar solicitarea din acel moment a fost că este nevoie de subvenţionare a agentului termic.

„Am peste 100 și ceva de cereri primite în ultimele două luni și, în funcție de banii pe care îi primim și de timpul în care am primit aceste solicitări, le alocăm banii. Nu există acum o sumă pregătită care să vină la Ministerul Dezvoltării și să fie repartizată. Unii au nevoie de 3-4 milioane, alții de 19 milioane, alții de două”, a precizat vicepremierul Liviu Dragnea.